الندوة الصحفية ديال مدرب المنتخب الوطني، وحيد خليلوزيتش، يوم أمس دارت بزاف ديال التفاعلات فالمغرب و فالخارج. المدرب خليلوزيتش عطا بزاف ديال المعطيات وشرح بزاف ديال الأمور وجاوب على أسئلة الصحفيين، وزيد عليه التصريح على الكان الأخير اللي ربحات الدزاير، واللي الصحافة الجزائرية ما خلات ما أولات فيه و هضرات عليه البارح. سياسة التواصل والشفافية مزيانين، باش المتتبعين، و خصوصا المغاربة يعرفو كلشي على المنتخب الوطني وهادشي الجامعة خدمات على تطويرو. مؤخرا مثلا ولات الندوات ديال تقديم لوائح الاعبين اللي كيعيط عليهم المدرب كتدار بشكل منتظم إضافة إلى الندوات ما قبل المباريات و التواصل بعدها. وبلا ما نهضرو على التغطية و التوثيق ديال المعسكرات و المعطيات اللي كاتنشر فجميع الصفحات الرسمية للجامعة. 
جامعة الكرة و التواصل.. من المغرب و الخارج كانت تفاعلات كثيرة مع الندوة ديال خاليلوزيتش اللي تدارت البارح – تغريدات